Tarybos sprendimas
1997 m. lapkričio 10 d.
dėl Europos bendrijos ir Laoso Liaudies Demokratinės Respublikos bendradarbiavimo susitarimo sudarymo
(97/810/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 113 ir 130y straipsnius, siejant su 228 straipsnio 2 dalies pirmuoju sakiniu ir 228 straipsnio 3 dalies pirmąja pastraipa,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
kadangi vadovaujantis Europos bendrijos steigimo sutarties 130u straipsniu, Bendrijos politika bendradarbiavimo plėtojimo srityje - besivystančių šalių tvarios ekonominės ir socialinės plėtros, sklandaus ir laipsniško jų integravimosi į pasaulio ekonomiką ir skurdo mažinimo šiose šalyse skatinimas,
kadangi siekdama savo tikslų išorės santykių srityje, Bendrija turėtų patvirtinti Europos bendrijos ir Laoso Liaudies Demokratinės Respublikos bendradarbiavimo susitarimą,
NUSPRENDĖ:
1 straipsnis
Europos bendrijos ir Laoso Liaudies Demokratinės Respublikos bendradarbiavimo susitarimas Bendrijos vardu yra patvirtinamas,
Šio susitarimo tekstas pridedamas prie šio sprendimo.
2 straipsnis
Tarybos pirmininkas pateiks Susitarimo 21 straipsnyje nurodytą pranešimą [3].
3 straipsnis
Komisija, padedama valstybių narių atstovų, atstovauja Bendrijai Jungtiniame komitete, nurodytame Susitarimo 14 straipsnyje.
4 straipsnis
Sprendimas skelbiamas Europos Bendrijų oficialiajame leidinyje.
Priimta Briuselyje, 1997 m. lapkričio 10 d.